जात संघटना संपूर्ण महाराष्ट्रभर दिसतात, परंतु त्यांचा विस्तार विभाग, जिल्हा व तालुका एवढ्यापुरताच मर्यादित दिसतो. एकाच जातीतील दोन संघटनांमध्ये संबंध दिसत नाहीत. उदा.- कोकण विभागातील कुणबी सेना, कुणबी समाज उन्नती मंडळ व विदर्भातील कुणबी समाजातील संघटनांचा राजकीय संबंध दिसत नाही. मुंबई विभागातील मराठा महासंघ व मुंबई वगळून अन्य विभागांतील मराठा महासंघाची सांधेजोड झालेली नाही.

उत्तर महाराष्ट्रातील महाराष्ट्र धनगर महासंघ व पश्‍चिम महाराष्ट्रातील धनगर समाज उन्नती संघटना यांची देवाणघेवाण होत नाही. त्यामुळे जात संघटनांचे प्रभाव क्षेत्र मर्यादित दिसते. जात संघटना निवडणुकीच्या अगोदर जातीतील मध्यम वर्ग, कनिष्ठ मध्यमवर्ग किंवा शेतकरी वर्गाचे मुद्दे उठविताना दिसतात. हा मुद्दा जवळजवळ सर्वच जात संघटनांना लागू होतो.

जात संघटनेचे कार्यक्षेत्र मोठे व व्यापक दिसले तरी त्यातील ठळक मुद्दे व सातत्याने उठविलेले मुद्दे एकत्र केले तर मात्र जात संघटनांच्या कार्यक्षेत्राबाबतची धूसरता कमी होते व त्यांचे कार्यक्षेत्र अचूकपणे दाखविता येते. उदा.- म. फुले समता परिषद, मराठा महासंघ, मराठा सेवा संघ किंवा बंजारा क्रांती दल या संघटना अनुक्रमे माळी, मराठा व बंजारी जातीतील मध्यमवर्गीयांचे संघटन करतात.

छावा ही संघटना मराठा जातीतील कनिष्ठ मध्यमवर्गीयांचे संघटन करते. महाराष्ट्र धनगर महासंघ ही संघटना कनिष्ठ मध्यम वर्ग व शेतकरी वर्गाचे संघटन करते. त्यांनी उठविलेल्या मुद्‌द्‌यांनुसार असे त्यांचे कार्यक्षेत्र दाखविता येते.

नव्याने ओबीसी राजकारणाचा श्रीगणेशा
लहान कार्यक्षेत्र
जात संघटनांचे विभाजन
जातीच्या विविध अस्मिता